000 тона следва да се сравни с обема на износа от САЩ за Съюза през РПП (37 583 тона) и с общото потребление на Съюза (268 000 тона). От гореизложеното следва, че съществува потенциал за увеличаване на износа от САЩ и заемане на част от пазара на Съюза.
 (27)
 Във връзка с известен брой важни експортни пазари на САЩ разследването показа, че американските производители ще имат все повече трудности относно доставянето на стоки на тези пазари, защото те наскоро са станали или скоро ще станат самозадоволяващи се. Действително съществува поредица от разширявания на капацитета на пазарите на трети държави, които или наскоро са били завършени или в момента са в процес на извършване и които се снабдяват от САЩ. Те са:
 i)
 настоящото разширяване на капацитета в Бразилия (който възлиза на 55 000 до 65 000 тона, в зависимост от източниците), важен експортен пазар за американските производители;
 ii)
 общото разширяване от 180 000 тона в Китай, пазар, на който някои американски производители изнасят чрез съвместни предприятия, установени в други азиатски държави; и
 iii)
 разширяванието в Тайван и Тайланд (които общо възлизат на 90 000 тона), което прави азиатския пазар област, характеризираща се със свръхкапацитет, която оставя малко възможности на която и да било страна извън азиатската зона за износ на азиатския пазар. Общият износ на САЩ за пазари освен пазара на Съюза през 2008 г. възлизаше на 137 600 тона, като 61 600 тона от тях са на азиатския пазар (9). Следователно значително количество ще трябва да бъде насочено към нови пазари.
 (28)
 В заключение, както беше посочено в съображение 26, има наличен свободен капацитет от определено значение, който би могъл да се използва за производство на повече етаноламини и за продажбата им на пазара на Съюза, ако мерките бъдат отменени. Освен това има вероятност важни експортни пазари за американските производители да бъдат пренаситени чрез нарастване на местното производство, като по този начин пазарът на Съюза става силно привлекателна възможност за американския износ.
 (29)
 Възможното бизнес поведение на несъдействащата страна от САЩ, посочена в съображение 10, също беше разгледано. Напомня се, че единствената информация, която тази страна представи, беше документ за изразяване на позиция, в който стига до заключението, че не съществува вреда, нанесена от вноса на етаноламини с произход от САЩ, и че няма вероятност за повторна поява на нанасящ вреди дъмпинг. Дружеството изтъкна, че по време на РПП е имало само незначителни продажби на разглеждания продукт на две несвързани и една свързана страна в Съюза. То също така заяви, че желае да има постоянен и справедлив модел на продажби за Съюза, но не представи никакви конкретни данни или проверима информация нито относно дейността си през РПП по отношение на разглеждания продукт, нито относно планираното си бъдещо поведение в бизнеса с етаноламини по отношение на пазара на Съюза. Следователно констатациите във връзка с този несъдействащ производител от САЩ трябваше да се базират, в съответствие с разпоредбите на член 18 от основния регламент, на наличните факти. Във връзка с това беше събрана публично достъпна информация от корпоративния уебсайт на тази